Pomembno pravno obvestilo

|

52006DP0508

Sklep Evropskega parlamenta o spremembi člena 139 Poslovnika, prehodna določba o jezikovni ureditvi (2006/2244(REG))

Uradni list 316 E , 22/12/2006 str. 0115 - 0116

		P6_TA(2006)0508Prehodna določba o jezikovni ureditviSklep Evropskega parlamenta o spremembi člena 139 Poslovnika, prehodna določba o jezikovni ureditvi (2006/2244(REG))Evropski parlament,- ob upoštevanju pisma svojega predsednika z dne 20. julija 2006,- ob upoštevanju členov 201 in 202 svojega Poslovnika,- ob upoštevanju poročila Odbora za ustavne zadeve (A6-0391/2006),A. ker je Parlament 1. aprila 2004 v svoj Poslovnik vključil določbo, ki mu omogoča, da pri uporabi jezikovne ureditve o devetih novih jezikih, ki so se pridružili maja 2004, do konca leta 2006 "izjemoma upošteva dejansko število razpoložljivih tolmačev in prevajalcev",B. ker napredek, dosežen pri teh jezikih, vseeno ne dopušča, da bi ta prehodna določba do konca leta prenehala veljati, ne da bi jo nadomestili, ampak bi bilo treba izkoristiti možnost podaljšanja,C. ker se bodo pri bolgarskem in romunskem jeziku, ki se bosta pridružila 1. januarja 2007, nekaj časa pojavljale enake težave in ker tudi irščina, ki bo uradni jezik postala ob istem času, povzroča še posebne praktične težave,D. ker bi bilo treba glede na te okoliščine obstoječo prehodno določbo preoblikovati in podaljšati njeno veljavnost do konca tega parlamentarnega obdobja,E. ker cilj polne uresničitve večjezičnosti, opredeljen v členu 138 Poslovnika, ostaja,1. sklene, da v svoj Poslovnik vnese naslednjo spremembo;2. sklene, da začne ta sprememba veljati 1. januarja 2007;3. naroči svojemu predsedniku, naj to resolucijo posreduje v vednost Svetu in Komisiji.IZVIRNO BESEDILO | SPREMEMBE |Sprememba 1Člen 1391. Pri uporabi člena 138 se glede uradnih jezikov držav članic, ki so pristopile Evropski uniji dne 1. maja 2004, od dneva pristopa do 31. decembra 2006 izjemoma upošteva dejansko število razpoložljivih tolmačev in prevajalcev. | 1. V prehodnem obdobju, ki traja do konca šestega parlamentarnega obdobja, so odstopanja od člena 138 dovoljena, če kljub ustreznim postopkom ni na voljo zadostno število tolmačev ali prevajalcev za enega od uradnih jezikov. |2. Generalni sekretar predloži predsedstvu izčrpno četrtletno poročilo o doseženem napredku pri uporabi člena 138 v celoti in posreduje vsem poslancem kopijo poročila. | 2. Na predlog generalnega sekretarja predsedstvo potrdi, ali so izpolnjeni pogoji iz odstavka 1 za vsak zadevni uradni jezik, in na podlagi poročila generalnega sekretarja o napredku vsakih šest mesecev pregleda svoj sklep. Predsedstvo sprejme potrebne izvedbene določbe. || 2a. Uporablja se začasna posebna ureditev, ki jo Svet sprejme na podlagi pogodb v zvezi s pripravo pravnih aktov, z izjemo uredb, ki jih skupaj sprejmeta Evropski parlament in Svet. |3. Na obrazloženo priporočilo predsedstva lahko Parlament kadar koli odloči o prenehanju veljavnosti tega člena ali v primeru poteka roka iz odstavka 1 o podaljšanju veljavnosti. | 3. Na obrazloženo priporočilo predsedstva lahko Parlament kadar koli odloči o prenehanju veljavnosti tega člena ali v primeru poteka roka iz odstavka 1 o podaljšanju veljavnosti. |--------------------------------------------------


title: 2014/567/EU: Sklep Evropskega parlamenta z dne 3. aprila 2014 o razrešnici glede izvrševanja proračuna Evropske policijske akademije za proračunsko leto 2012

text:
               5.9.2014

               SL

               Uradni list Evropske unije

               L 266/174

         SKLEP EVROPSKEGA PARLAMENTA
   z dne 3. aprila 2014
   o razrešnici glede izvrševanja proračuna Evropske policijske akademije za proračunsko leto 2012
   (2014/567/EU)
   EVROPSKI PARLAMENT,

               —

               ob upoštevanju letnih računovodskih izkazov Evropske policijske akademije za proračunsko leto 2012,

               —

               ob upoštevanju poročila Računskega sodišča o letnih računovodskih izkazih Evropske policijske akademije za proračunsko leto 2012 z odgovori akademije (1),

               —

               ob upoštevanju priporočila Sveta z dne 18. februarja 2014 (05849/2014 – C7-0054/2014),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Sklepa Sveta 2005/681/PNZ z dne 20. septembra 2005 o ustanovitvi Evropske policijske akademije (CEPOL) (4), zlasti člena 16 Sklepa,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108 Delegirane uredbe,

               —

               ob upoštevanju Sklepa Komisije C(2011) 4680 z dne 30. junija 2011, s katerim je odobrila odstopanje od Uredbe (ES, Euratom) št. 2343/2002, ki ga je zahtevala Evropska policijska akademija,

               —

               ob upoštevanju poročila Evropske policijske akademije z dne 12. julija 2010 o povračilu zasebnih izdatkov (10/0257/KA),

               —

               ob upoštevanju zunanje revizije, ki jo je Evropska policijska akademija (št. pogodbe CEPOL/2010/001) naročila v zvezi s povračilom zasebnih izdatkov,

               —

               ob upoštevanju končnega poročila o petletnem zunanjem ocenjevanju Evropske policijske akademije (št. pogodbe CEPOL/CT/2010/002),

               —

               ob upoštevanju letnega poročila o dejavnostih generalnega direktorata za pravosodje, svobodo in varnost za leto 2009,

               —

               ob upoštevanju četrtega poročila Evropske policijske akademije o napredku pri izvajanju večletnega akcijskega načrta za obdobje 2010–2014,

               —

               ob upoštevanju poročila Računskega sodišča o izvajanju večletnega akcijskega načrta Evropske policijske akademije za obdobje 2010–2014,

               —

               ob upoštevanju sporočila službe za notranjo revizijo z dne 4. julija 2011 (ref. Ares (2011) 722479) o tretjem poročilu o napredku pri izvajanju večletnega akcijskega načrta Evropske policijske akademije za obdobje 2010–2014,

               —

               ob upoštevanju poročila Evropske policijske akademije o izvajanju resolucije Evropskega parlamenta o podelitvi razrešnice Evropski policijski akademiji za proračunsko leto 2009 ter prilog k temu poročilu,

               —

               ob upoštevanju poročila Evropske policijske akademije o uporabi priročnika za javna naročila v obdobju od 1. julija 2010 do 1. julija 2011 ter priloge k temu poročilu,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A7-0240/2014),

               1.

               podeli razrešnico direktorju Evropske policijske akademije glede izvrševanja proračuna akademije za proračunsko leto 2012;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorju Evropske policijske akademije, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 365, 13.12.2013, str. 29.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 256, 1.10.2005, str. 63.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: Sklep Sveta (EU) 2017/955 z dne 29. maja 2017 o spremembi Odločbe 2008/376/ES o sprejetju raziskovalnega programa Raziskovalnega sklada za premog in jeklo in o večletnih tehničnih smernicah za ta program

text:
                  7.6.2017

                  SL

                  Uradni list Evropske unije

                  L 144/17

            SKLEP SVETA (EU) 2017/955
      z dne 29. maja 2017
      o spremembi Odločbe 2008/376/ES o sprejetju raziskovalnega programa Raziskovalnega sklada za premog in jeklo in o večletnih tehničnih smernicah za ta program
      SVET EVROPSKE UNIJE JE –
      ob upoštevanju Pogodbe o delovanju Evropske unije,
      ob upoštevanju Protokola št. 37 o finančnih posledicah izteka Pogodbe o ustanovitvi Evropske skupnosti za premog in jeklo ter o Raziskovalnem skladu za premog in jeklo, ki je priložen Pogodbi o ustanovitvi Evropske unije, in zlasti drugega odstavka člena 2 Protokola,
      ob upoštevanju predloga Evropske komisije,
      ob upoštevanju mnenja Evropskega parlamenta (1),
      ob upoštevanju naslednjega:

                  (1)

                  Okvirni program za raziskave in inovacije Obzorje 2020 (2014–2020), določen v Uredbi (EU) št. 1291/2013 Evropskega parlamenta in Sveta (2) (v nadaljnjem besedilu: okvirni program Obzorje 2020) določa pobudo za revizijo Odločbe Sveta 2008/376/ES (3), da se zagotovi, da raziskovalni program Raziskovalnega sklada za premog in jeklo (v nadaljnjem besedilu: program RSPJ) dopolnjuje okvirni program Obzorje 2020 v sektorjih, povezanih s premogovništvom in jeklarsko industrijo.

                  (2)

                  Za zagotovitev skladnega okvira za udeležbo v programu RSPJ in okvirnem programu Obzorje 2020 je treba nekatera pravila za sodelovanje v programu RSPJ prilagoditi s tistimi, ki se uporabljajo v okvirnem programu Obzorje 2020.

                  (3)

                  Treba je pregledati pravila o pristojnostih in o sestavi svetovalnih in tehničnih skupin, predvsem glede vrste strokovnjakov, ki jih imenuje Komisija, da se zagotovi večja preglednost ter skladnost in usklajenost z okvirom za strokovne skupine Komisije ter se prispeva k čim bolj uravnoteženi zastopanosti relevantnih strokovnih in interesnih področij ter optimalni uravnoteženi zastopanosti spolov.

                  (4)

                  Za lažjo udeležbo malih in srednjih podjetij (MSP) v programu RSPJ in za dovolitev uporabe „stroškov na enoto“ za izračun upravičenih stroškov za osebje za lastnike MSP ter druge fizične osebe, ki ne prejemajo plače, je primerno razmisliti o preprostejših pravilih financiranja.

                  (5)

                  Ukrepe, potrebne za izvajanje Odločbe 2008/376/ES, bi bilo treba sprejeti v skladu z Uredbo (EU) št. 182/2011 Evropskega parlamenta in Sveta (4).

                  (6)

                  Odločbo 2008/376/ES bi bilo zato treba ustrezno spremeniti –

            SPREJEL NASLEDNJI SKLEP:
      Člen 1
      Odločba 2008/376/ES se spremeni:

                  (1)

                  člen 21 se nadomesti z naslednjim:
                  „Člen 21
                  Naloge svetovalnih skupin
                  Vsaka svetovalna skupina v zvezi z vidiki RTR, povezanimi bodisi s premogom ali jeklom, Komisiji svetuje glede:

                              (a)

                              celovitega razvoja raziskovalnega programa, opisne dokumentacije iz člena 25(3) in prihodnjih smernic;

                              (b)

                              doslednosti in morebitnega podvajanja z drugimi programi RTR na ravni Unije in nacionalni ravni;

                              (c)

                              določitve vodilnih načel za spremljanje projektov RTR;

                              (d)

                              pomena dela v okviru posebnih projektov;

                              (e)

                              raziskovalnih ciljev raziskovalnega programa, naštetih v oddelkih 3 in 4 poglavja II;

                              (f)

                              letnih prednostnih ciljev, naštetih v opisni dokumentaciji, in po potrebi glede prednostnih ciljev za namenske razpise za zbiranje predlogov iz člena 25(2);

                              (g)

                              priprave priročnika za ocenjevanje in izbor dejavnosti RTR, kakor je navedeno v členih 27 in 28;

                              (h)

                              pravil, postopkov in učinkovitosti ocenjevanja predlogov za dejavnosti RTR;

                              (i)

                              števila, pristojnosti in organiziranosti tehničnih skupin iz člena 24;

                              (j)

                              priprave namenskih razpisov za predloge iz člena 25(2);

                              (k)

                              drugih ukrepov, kadar jo za to zaprosi Komisija.“;

                  (2)

                  člen 22 se nadomesti z naslednjim:
                  „Člen 22
                  Sestava svetovalnih skupin
                  1.   Vsaka svetovalna skupina je sestavljena v skladu s preglednicami iz Priloge. Člani svetovalnih skupin so posamezniki, ki jih imenuje Komisija za zastopanje skupnega interesa interesnih skupin. Člani ne predstavljajo posameznih interesnih skupin, temveč izražajo skupno mnenje različnih organizacij interesnih skupin.
                  Imenovani so za obdobje 42 mesecev. Člani, ki ne morejo več učinkovito prispevati k razpravam skupine, ki odstopijo ali ki tudi po prenehanju opravljanja svojih dolžnosti razkrivajo informacije, za katere velja obveznost varovanja poslovne skrivnosti, zlasti informacij o podjetjih, njihovih poslovnih odnosih ali sestavinah stroškov, niso več vabljeni k udeležbi na sestankih svetovalnih skupin in jih je za preostanek njihovega mandata mogoče nadomestiti.
                  2.   Člani svetovalnih skupin so izbrani izmed strokovnjakov z znanjem s področij iz oddelkov 3 in 4 poglavja II, ki so se odzvali na povabila k oddaji prijave. Ti strokovnjaki so lahko imenovani tudi na podlagi predlogov subjektov iz preglednic v Prilogi ali držav članic.
                  Člani so dejavni na zadevnem področju in se zavedajo prednostnih nalog industrije.
                  3.   Komisija si znotraj vsake svetovalne skupine prizadeva zagotoviti visoko raven strokovnega znanja, uravnoteženo zastopanost ustreznih strokovnih in interesnih področij ter, kolikor je mogoče, uravnoteženo zastopanost spolov in geografsko zastopanost, pri čemer upošteva posebne naloge svetovalnih skupin, vrsto zahtevanega strokovnega znanja in izid izbirnega postopka za strokovnjake.“;

                  (3)

                  člen 24 se nadomesti z naslednjim:
                  „Člen 24
                  Ustanovitev ter naloge tehničnih skupin za premog in jeklo
                  1.   Tehnične skupine za premog in jeklo (v nadaljnjem besedilu: tehnične skupine) podpirajo Komisijo pri spremljanju raziskovalnih in pilotnih ali predstavitvenih projektov.
                  Komisija imenuje člane tehničnih skupin, ki delujejo v svojem imenu.
                  Člani, ki ne morejo več učinkovito prispevati k razpravam skupine, ki odstopijo ali ki tudi po prenehanju opravljanja svojih dolžnosti razkrivajo informacije, za katere velja obveznost varovanja poslovne skrivnosti, zlasti informacij o podjetjih, njihovih poslovnih odnosih ali sestavinah stroškov, niso več vabljeni k udeležbi na sestankih tehničnih skupin.
                  2.   Člani tehničnih skupin so izbrani izmed strokovnjakov z znanjem iz raziskovalne strategije, upravljanja ali proizvodnje na področjih iz oddelkov 3 in 4 poglavja II, ki so se odzvali na povabila k oddaji prijave.
                  Dejavni so na zadevnem področju in so odgovorni za raziskovalne strategije, upravljanje ali proizvodnjo v povezanih sektorjih.
                  3.   Komisija si znotraj vsake tehnične skupine prizadeva zagotoviti visoko raven poklicnega strokovnega znanja, uravnoteženo zastopanost ustreznih strokovnih in interesnih področij ter, kolikor je mogoče, uravnoteženo zastopanost spolov in geografsko zastopanost, pri čemer upošteva posebne naloge tehničnih skupin, vrsto zahtevanega strokovnega znanja in izid izbirnega postopka za strokovnjake. Članstvo v tehnični skupini ne izključuje, da je strokovnjak lahko imenovan za strokovnjaka za ocenjevanje.
                  Komisija zagotovi, da so vzpostavljeni pravila in postopki za ustrezno preprečevanje in obvladovanje nasprotij interesov članov tehničnih skupin, ki jim je poverjeno ocenjevanje določenega projekta. Ti postopki prav tako zagotavljajo enako obravnavo in pravičnost v celotnem procesu spremljanja projektov.
                  Kraj sestankov tehničnih skupin se po možnosti izbere tako, da je mogoče v najboljši možni meri zagotoviti spremljanje projekta in oceno rezultatov.“;

                  (4)

                  člen 25 se nadomesti z naslednjim:
                  „Člen 25
                  Razpis za zbiranje predlogov
                  1.   Vsako leto se objavi letni razpis za zbiranje predlogov. Začetni datum za oddajo predlogov se objavi v opisni dokumentaciji iz odstavka 3. Če ni določeno drugače, je rok za oddajo predlogov za ocenjevanje vsako leto 15. septembra. Če je 15. septembra konec tedna, petek ali ponedeljek, se rok samodejno prenese na prvi delovni dan po 15. septembru. Rok se objavi v opisni dokumentaciji iz odstavka 3.
                  2.   Kadar se Komisija v skladu s točkama (d) in (e) člena 41 odloči za spremembo roka za oddajo predlogov iz odstavka 1 tega člena ali za objavo namenskih razpisov za zbiranje predlogov, navedeno informacijo objavi v Uradnem listu Evropske unije.
                  V namenskih razpisih za zbiranje predlogov se navedejo datumi in načini za oddajo predlogov, vključno z navedbo, ali bo potekala v eni stopnji ali dveh; za ocenjevanje predlogov se navedejo prednostne naloge, po potrebi vrsta upravičenih projektov iz členov 14 do 18, in predvidena sredstva.
                  3.   Komisija zagotovi, da so v času objave razpisa za zbiranje predlogov vsem morebitnim udeležencem na voljo zadostna navodila in informacije, zlasti s pomočjo opisne dokumentacije, ki je na voljo na spletišču Komisije. Na zahtevo se lahko od Komisije pridobi tudi izvod te opisne dokumentacije v papirnati obliki.
                  V opisni dokumentaciji so navedene informacije o podrobnih pravilih za udeležbo, metodah obravnavanja predlogov in projektov, obrazcih za vlogo, pravilih za oddajo predlogov, vzorcih sporazumov o dodelitvi sredstev, upravičenih stroških, najvišjih dovoljenih finančnih prispevkih, načinih plačevanja in letnih prednostnih ciljih raziskovalnega programa.
                  Vloge se Komisiji predložijo v skladu s pravili iz opisne dokumentacije.“;

                  (5)

                  v členu 27 se drugi odstavek nadomesti z naslednjim:
                  „Komisija zagotovi, da je priročnik za ocenjevanje in izbor dejavnosti RTR na voljo vsem morebitnim udeležencem.“;

                  (6)

                  v členu 28 se odstavek 3 nadomesti z naslednjim:
                  „3.   Komisija sestavi seznam izbranih predlogov, razvrščenih glede na pomembnost.“;

                  (7)

                  vstavi se naslednji člen:
                  „Člen 29a
                  Izvajanje dejavnosti
                  1.   Udeleženci izvajajo dejavnosti v skladu z vsemi pogoji in obveznostmi iz tega sklepa, Uredbe (EU, Euratom) št. 966/2012 Evropskega parlamenta in Sveta (*1) in Izvedbene uredbe Komisije (EU) št. 1268/2012 (*2), ter razpisa za zbiranje predlogov in sporazuma o dodelitvi sredstev.
                  2.   Udeleženci ne prevzemajo obveznosti, ki niso združljive s tem sklepom ali sporazumom o dodelitvi sredstev. Kadar udeleženec ne izpolni svojih obveznosti v zvezi s tehničnim izvajanjem dejavnosti, morajo obveznosti brez dodatnega financiranja Unije izpolniti drugi udeleženci, razen če jih Komisija katere koli od teh obveznosti izrecno odveže. Udeleženci zagotovijo, da je Komisija pravočasno obveščena o vsakem dogodku, ki bi lahko pomembno vplival na izvajanje dejavnosti ali interese Unije.
                  3.   Udeleženci izvajajo dejavnost in v ta namen sprejmejo vse potrebne in razumne ukrepe. Na voljo imajo ustrezna sredstva, ki jih potrebujejo za izvajanje dejavnosti, in ko jih potrebujejo. Če je potrebno za izvajanje dejavnosti, se lahko obrnejo na tretje osebe, vključno s podizvajalci, da ti opravijo delo v okviru dejavnosti. Udeleženci so za opravljeno delo še naprej odgovorni Komisiji in drugim udeležencem.
                  4.   Podizvajalci se lahko za izvajanje nekaterih vidikov dejavnosti izberejo le v primerih, določenih v sporazumu o dodelitvi sredstev, in v ustrezno utemeljenih primerih, ki jih v času začetka veljavnosti sporazuma o dodelitvi sredstev ni bilo mogoče jasno predvideti.
                  5.   Tretje osebe, ki niso podizvajalci, lahko opravljajo dela v dejavnosti v skladu s pogoji iz sporazuma o dodelitvi sredstev. Tretja oseba in delo, ki ga bo izvajala, sta navedena v sporazumu o dodelitvi sredstev.
                  Stroški, ki jih imajo te tretje osebe, se lahko štejejo za upravičene, če tretja oseba izpolnjuje vse naslednje pogoje:

                              (a)

                              če bi bila udeleženec, bi bila upravičena do financiranja;

                              (b)

                              je pridruženi subjekt ali je pravno povezana z udeležencem, kar vključuje sodelovanje, ki ni omejeno na dejavnost;

                              (c)

                              navedena je v sporazumu o dodelitvi sredstev; in

                              (d)

                              upošteva pravila glede upravičenosti stroškov in nadzora odhodkov, ki veljajo za udeleženca v skladu s sporazumom o dodelitvi sredstev.

                        6.   Udeleženci upoštevajo nacionalno zakonodajo, predpise in etična pravila v državah, kjer se dejavnost izvaja. Po potrebi udeleženci pred začetkom dejavnosti zaprosijo za odobritev ustrezne nacionalne ali lokalne odbore za etiko.

                     (*1)  Uredba (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (UL L 298, 26.10.2012, str. 1)."

                     (*2)  Delegirana uredba Komisije (EU) št. 1268/2012 z dne 29. oktobra 2012 o pravilih uporabe Uredbe (EU, Euratom) št. 966/2012 Evropskega parlamenta in Sveta o finančnih pravilih, ki se uporabljajo za splošni proračun Unije (UL L 362, 31.12.2012, str. 1).“;"

                  (8)

                  člen 33 se nadomesti z naslednjim:
                  „Člen 33
                  Stroški za osebje
                  Upravičeni stroški za osebje krijejo le dejansko opravljene ure oseb, ki neposredno opravljajo delo v okviru dejavnosti.
                  Stroški za osebje lastnikov malih in srednjih podjetij ter drugih fizičnih oseb, ki ne prejemajo plače, se lahko povrnejo na podlagi stroškov na enoto.“;

                  (9)

                  člen 39 se nadomesti z naslednjim:
                  „Člen 39
                  Imenovanje neodvisnih in visoko usposobljenih strokovnjakov
                  Za imenovanje neodvisnih in visoko usposobljenih strokovnjakov iz člena 18, člena 28(2) in člena 38 se smiselno uporabljajo določbe iz člena 40 Uredbe (EU) št. 1290/2013 Evropskega parlamenta in Sveta (*3).

                     (*3)  Uredba (EU) št. 1290/2013 Evropskega parlamenta in Sveta z dne 11. decembra 2013 o pravilih za sodelovanje v okvirnem programu za raziskave in inovacije (2014–2020) – Obzorje 2020 ter za razširjanje njegovih rezultatov in o razveljavitvi Uredbe (ES) št. 1906/2006 (UL L 347, 20.12.2013, str. 81).“;"

                  (10)

                  ta točka ne zadeva slovenske različice;

                  (11)

                  v členu 42 se odstavek 2 nadomesti z naslednjim:
                  „2.   Pri sklicevanju na ta odstavek se uporablja člen 5 Uredbe (EU) št. 182/2011 Evropskega parlamenta in Sveta (*4).

                     (*4)  Uredba (EU) št. 182/2011 Evropskega parlamenta in Sveta z dne 16. februarja 2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije (UL L 55, 28.2.2011, str. 13).“."

            Člen 2
      Ta sklep začne veljati dvajseti dan po objavi v Uradnem listu Evropske unije.

         V Bruslju, 29. maja 2017

               Za Svet

               Predsednik

            C. CARDONA

         (1)  Mnenje z dne 14. decembra 2016 (še ni objavljeno v Uradnem listu).

         (2)  Uredba (EU) št. 1291/2013 Evropskega parlamenta in Sveta z dne 11. decembra 2013 o vzpostavitvi okvirnega programa za raziskave in inovacije (2014–2020) – Obzorje 2020 in razveljavitvi Sklepa št. 1982/2006/ES (UL L 347, 20.12.2013, str. 104).

         (3)  Odločba Sveta 2008/376/ES z dne 29. aprila 2008 o sprejetju Raziskovalnega programa Raziskovalnega sklada za premog in jeklo in o večletnih tehničnih smernicah za ta program (UL L 130, 20.5.2008, str. 7).

         (4)  Uredba (EU) št. 182/2011 Evropskega parlamenta in Sveta z dne 16. februarja 2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije (UL L 55, 28.2.2011, str. 13).


title: 2005/606/ES: Sklep Komisije z dne 5. avgusta 2005 Sklep Komisije o razglasitvi začetka delovanja Regionalnega svetovalnega sveta za pelagične staleže v okviru skupne ribiške politike

text:
               9.8.2005

               SL

               Uradni list Evropske unije

               L 206/21

      SKLEP KOMISIJE

   z dne 5. avgusta 2005
   Sklep Komisije o razglasitvi začetka delovanja Regionalnega svetovalnega sveta za pelagične staleže v okviru skupne ribiške politike
   (2005/606/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Sklepa Sveta 2004/585/ES z dne 19. julija 2004 o ustanovitvi regionalnih svetovalnih svetov v okviru skupne ribiške politike (1), in zlasti člena 3(3) Sklepa,
   ob upoštevanju priporočila, ki ga je poslala Nizozemska dne 19. maja 2005 v imenu Danske, Nemčije, Španije, Francije, Irske, Nizozemske, Poljske, Portugalske, Švedske in Združenega kraljestva,
   ob upoštevanju naslednjega:

               (1)

               Uredba Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (2) in Sklep 2004/585/ES zagotavljata okvir za ustanovitev in delovanje regionalnih svetovalnih svetov.

               (2)

               Člen 2 Sklepa 2004/585/ES ustanavlja regionalni svetovalni svet, pristojen za pelagične staleže (sinji mol, skuša, šur, sled) v vseh območjih Mednarodnega sveta za raziskovanje morja (ICES) (3).

               (3)

               V skladu s členom 3(1) Sklepa 2004/585/ES so predstavniki ribiškega sektorja in drugih interesnih skupin predložili zahtevo glede delovanja navedenega regionalnega svetovalnega sveta Danski, Nemčiji, Španiji, Franciji, Irski, Nizozemski, Poljski, Portugalski, Švedski in Združenemu kraljestvu.

               (4)

               Kakor določa člen 3(2) Sklepa 2004/585/ES, so zadevne države članice odločile, ali je vloga regionalnega svetovalnega sveta za pelagične staleže v skladu z določbami navedenega sklepa. 19. maja 2005 so zadevne države članice poslale Komisiji priporočilo glede navedenega regionalnega svetovalnega sveta.

               (5)

               Komisija je ocenila zahtevo zainteresiranih strank in priporočilo glede na Sklep 2004/585/ES ter cilje in načela skupne ribiške politike in meni, da je Regionalni svetovalni svet za pelagične staleže pripravljen na začetek delovanja –

         SKLENILA:
   Edini člen
   Regionalni svetovalni svet za pelagične staleže, ustanovljen na podlagi člena 2(1)(f) Sklepa 2004/585/ES začne delovati s 16. avgustom 2005.

      V Bruslju, 5. avgusta 2005

            Za Komisijo

         Joe BORG

            Član Komisije

      (1)  UL L 256, 3.8.2004, str. 17.

      (2)  UL L 358, 31.12.2002, str. 59.

      (3)  Kakor določa Uredba Sveta (EGS) št. 3880/91 (UL L 365, 31.12.1991, str. 1).


title: Sklep Sveta (EU) 2015/899 z dne 8. junija 2015 o stališču, ki se v imenu Evropske unije zavzame v Skupnem odboru EGP o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode (Copernicus)

text:
                  12.6.2015

                  SL

                  Uradni list Evropske unije

                  L 147/16

            SKLEP SVETA (EU) 2015/899
      z dne 8. junija 2015
      o stališču, ki se v imenu Evropske unije zavzame v Skupnem odboru EGP o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode (Copernicus)
      SVET EVROPSKE UNIJE JE –
      ob upoštevanju Pogodbe o delovanju Evropske unije in zlasti člena 189(2) v povezavi s členom 218(9) Pogodbe,
      ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1) in zlasti člena 1(3) Uredbe,
      ob upoštevanju predloga Evropske komisije,
      ob upoštevanju naslednjega:

                  (1)

                  Sporazum o Evropskem gospodarskem prostoru (2) (v nadaljnjem besedilu: Sporazum EGP) je začel veljati 1. januarja 1994.

                  (2)

                  Na podlagi člena 98 Sporazuma EGP se lahko Skupni odbor EGP med drugim odloči spremeniti Protokol 31 k Sporazumu EGP.

                  (3)

                  Protokol 31 k Sporazumu EGP vsebuje določbe in ureditve glede sodelovanja na posebnih področjih, za katera ne veljajo štiri temeljne svobode.

                  (4)

                  Sodelovanje pogodbenic Sporazuma EGP se je razširilo zaradi vključitve Uredbe (EU) št. 377/2014 Evropskega parlamenta in Sveta (3) s Sklepom Skupnega odbora EGP št. 249/2014 z dne 13. novembra 2014.

                  (5)

                  To sodelovanje bi bilo treba razširiti na Norveško pod pogoji iz Protokola 31 k Sporazumu EGP, njeno sodelovanje pa bi se moralo začeti 1. januarja 2014.

                  (6)

                  Protokol 31 k Sporazumu EGP bi bilo zato treba spremeniti, da se omogoči to razširjeno sodelovanje od 1. januarja 2014.

                  (7)

                  Stališče Unije v Skupnem odboru EGP bi moralo zato temeljiti na priloženem osnutku sklepa –

            SPREJEL NASLEDNJI SKLEP:
      Člen 1
      Stališče, ki se v imenu Unije zavzame v Skupnem odboru EGP glede predlagane spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode, temelji na osnutku sklepa Skupnega odbora EGP, priloženem temu sklepu.
      Člen 2
      Ta sklep začne veljati na dan sprejetja.

         V Luxembourgu, 8. junija 2015

               Za Svet

               Predsednica

            D. REIZNIECE-OZOLA

         (1)  UL L 305, 30.11.1994, str. 6.

         (2)  UL L 1, 3.1.1994, str. 3.

         (3)  Uredba (EU) št. 377/2014 Evropskega parlamenta in Sveta z dne 3. aprila 2014 o vzpostavitvi programa Copernicus in o razveljavitvi Uredbe (EU) št. 911/2010 (UL L 122, 24.4.2014, str. 44).

         OSNUTEK
         SKLEP SKUPNEGA ODBORA EGP št. …/2015
         z dne
         o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti členov 86 in 98 Sporazuma,
         ob upoštevanju naslednjega:

                     (1)

                     Sodelovanje pogodbenic Sporazuma EGP se je razširilo zaradi vključitve Uredbe (EU) št. 377/2014 Evropskega parlamenta in Sveta z dne 3. aprila 2014 o vzpostavitvi programa Copernicus in o razveljavitvi Uredbe (EU) št. 911/2010 (1) s Sklepom Skupnega odbora EGP št. 249/2014 z dne 13. novembra 2014 (2).

                     (2)

                     To sodelovanje bi bilo treba razširiti na Norveško pod pogoji iz Protokola 31 k Sporazumu EGP, njeno sodelovanje bi se moralo začeti 1. januarja 2014.

                     (3)

                     Protokol 31 k Sporazumu EGP bi bilo zato treba spremeniti, da se omogoči to razširjeno sodelovanje od 1. januarja 2014 –

               SPREJEL NASLEDNJI SKLEP:
         Člen 1
         V členu 1(8d)(e) Protokola 31 k Sporazumu EGP se črta besedilo „Norveško in“.
         Člen 2
         Ta sklep začne veljati dan po predložitvi zadnjega uradnega obvestila v skladu s členom 103(1) Sporazuma EGP (*).
         Uporablja se od 1. januarja 2014.
         Člen 3
         Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

            V Bruslju,

                  Za Skupni odbor EGP

                  Predsednik

                  Sekretarja

                  Skupnega odbora EGP

            (1)  UL L 122, 24.4.2014, str. 44.

            (2)  UL L [še ni objavljeno].

            (*)  [Navedena ni nobena ustavna zahteva.] [Navedene so ustavne zahteve.]


title: 2010/376/: Sklep Komisije z dne 2. julija 2010 o varnostnih zahtevah, ki jim morajo ustrezati Evropski standardi za nekatere proizvode v spalnem okolju otrok, v skladu z Direktivo 2001/95/ES Evropskega parlamenta in Sveta

text:
               6.7.2010

               SL

               Uradni list Evropske unije

               L 170/39

         SKLEP KOMISIJE
   z dne 2. julija 2010
   o varnostnih zahtevah, ki jim morajo ustrezati Evropski standardi za nekatere proizvode v spalnem okolju otrok, v skladu z Direktivo 2001/95/ES Evropskega parlamenta in Sveta
   (2010/376/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2001/95/ES Evropskega parlamenta in Sveta z dne 3. decembra 2001 o splošni varnosti proizvodov (1) in zlasti člena 4(1)(a) Direktive,
   ob upoštevanju naslednjega:

               (1)

               Evropske standarde v skladu z Direktivo 2001/95/ES določajo evropski organi za standardizacijo. Ti standardi morajo zagotavljati, da proizvodi izpolnjujejo splošno varnostno zahtevo Direktive.

               (2)

               V skladu z Direktivo 2001/95/ES se domneva, da je proizvod varen glede nevarnosti in vrst nevarnosti, zajetih v ustreznih nacionalnih standardih, kadar je v skladu s prostovoljnimi nacionalnimi standardi, ki prevzemajo evropske.

               (3)

               Evropska komisija je leta 2006 naročila študijo (2) za oceno varnosti več proizvodov za nego otrok, ki se pogosto uporabljajo pri negi dojenčkov in majhnih otrok, starih od 0 do 5 let. Študija je bila izvedena v sodelovanju z nacionalnimi organi oblasti, nacionalnimi organi za standardizacijo, potrošniškimi združenji, organizacijami za varnost proizvodov, gospodarskimi subjekti in laboratoriji za testiranje.

               (4)

               V okviru študije so bili za te proizvode zbrani statistični podatki o nesrečah in poškodbah v Uniji in po svetu, opravljena pa je bila tudi celovita ocena tveganja, ki je temeljila na opredelitvi glavnih nevarnosti in oceni možnih izpostavljenosti.

               (5)

               Za pet vrst proizvodov, ki so bili ocenjeni v študiji in se pogosto nahajajo v spalnem okolju novorojenčkov in majhnih otrok, je bilo določeno spremljanje po zaključku študije. Ti proizvodi so posteljni vložki za otroške posteljice, ščitniki za otroške posteljice, viseče posteljice za dojenčke, prešite odeje za otroke in spalne vreče za otroke.

               (6)

               Novorojenčki spijo povprečno 16 ur na dan, otroci, stari od 3 do 5 let, pa še vedno spijo 11–13 ur na dan. Dojenčki in majhni otroci v prvih petih letih življenja, vključno z budnimi obdobji, preživijo vsaj polovico dneva ali več v svojem spalnem okolju. Proizvodi, ki se uporabljajo v spalnem okolju dojenčkov in majhnih otrok, morajo biti varni, saj so dojenčki in majhni otroci tam pogosto brez nadzora dlje časa podnevi in ponoči.

               (7)

               Po podatkih iz evropske podatkovne zbirke o poškodbah IDB (3) je bilo v Evropski uniji med letoma 2005 in 2007 registriranih 17 000 nesreč, ki so vključevale otroke, stare od 0 do 4 let, in so se zgodile v otroški posteljici. Po podatkih komisije ZDA za varnost potrošniških proizvodov (US Consumer Product Safety Commission, CPSC) umre vsako leto več dojenčkov zaradi nesreč v zvezi z otroškimi posteljicami in proizvodi zanje kot zaradi nesreč v zvezi s katerimi koli drugimi proizvodi za nego otrok (4).

               (8)

               V sistemu RAPEX so bila za nekatere modele ščitnikov za otroške posteljice in spalnih vreč za otroke objavljena opozorila, da lahko pomenijo tveganje za zadušitev in zadavljenje, in so zato bili umaknjeni iz prometa ali odpoklicani. Francoska komisija za varstvo potrošnikov je leta 1992 priporočila ukrep za obveščanje potrošnikov in izboljšanje varnosti prešitih odej za otroke zaradi tveganja vnetljivosti, pregretja in zadušitve (5). CPSC je v letih 2002, 2007 in 2008 odpoklicala nekatere modele posteljnih vložkov za otroške posteljice zaradi nevarnosti zagozditve in neutemeljenih trditev (6).

               (9)

               Če ščitniki in posteljni vložki za otroške posteljice ter prešite odeje za otroke niso varni ali opremljeni z ustreznimi varnostnimi opozorili, lahko povečajo incidenco sindroma nenadne smrti dojenčka (SIDS) zaradi tveganja pregrevanja in asfiksije (7).

               (10)

               Raziskave so hkrati pokazale, da imajo spalne vreče za otroke varovalni učinek proti SIDS (8), saj zmanjšajo obračanje na trebuh in preprečujejo, da bi posteljnina prekrila obraz in glavo med spanjem. Če se bo priporočila uporaba teh proizvodov iz navedenih razlogov, je treba zagotoviti njihovo varnost v zvezi z drugimi tveganji, kot sta zadušitev z majhnimi deli in zagozditev.

               (11)

               Za navedenih pet vrst proizvodov ni evropskih standardov. Zato je treba določiti posebne zahteve po členu 4(1)(a) Direktive 2001/95/ES, da se od organov za standardizacijo zahteva priprava standardov za zmanjšanje tveganja pri uporabi navedenih proizvodov.

               (12)

               Te standarde je treba pripraviti po postopku iz Direktive 98/34/ES Evropskega parlamenta in Sveta z dne 22. junija 1998 o določitvi postopka za zbiranje informacij na področju tehničnih standardov in tehničnih predpisov o storitvah informacijske družbe (9). Sklic na sprejeti standard je treba v skladu s členom 4(2) Direktive 2001/95/ES objaviti v Uradnem listu Evropske unije.

               (13)

               Ko bodo ustrezni standardi na voljo in če se bo Komisija odločila, da objavi sklic nanje v Uradnem listu po postopku iz člena 4(2) Direktive 2001/95/ES, bo treba domnevati, da posteljni vložki za otroške posteljice, ščitniki za otroške posteljice, viseče posteljice za dojenčke, prešite odeje za otroke in spalne vreče za otroke, proizvedene v skladu s takšnimi standardi, izpolnjujejo splošne varnostne zahteve Direktive 2001/95/ES glede varnostnih zahtev, ki jih zajemajo standardi.

               (14)

               Ta sklep je v skladu z mnenjem Odbora, ustanovljenega s členom 15 Direktive 2001/95/ES –

         SPREJELA NASLEDNJI SKLEP:
   Člen 1
   Opredelitev pojmov
   V tem sklepu:

               —

               „posteljni vložek za otroško posteljico“ je proizvod, ki zagotavlja podporo novorojenčkom in otrokom, ki spijo v otroški posteljici. Ponavadi meri 60 × 120 cm ali 70 × 140 cm in je debeline od 6 do 15 cm. Lahko je tudi zložljiv,

               —

               „ščitnik za otroško posteljico“ je oblazinjen dodatek za otroško posteljico, pritrjen na njen notranji del, ki se na splošno uporablja za izboljšanje udobja otroka. Obsega lahko vsaj eno stran otroške posteljice,

               —

               „viseča posteljica za dojenčke“ je otroška posteljica ali zibelka, pogosto z neupogljivo ali drugače ravno površino, ki visi na vrveh, trakovih ali jermenih z ene ali več podpornih točk. Namenjena je odlaganju majhnih dojenčkov, ki ne morejo klečati ali sedeti pokonci brez pomoči,

               —

               „prešita odeja za otroke“ je vreča iz blaga, napolnjena z mehkim polnilom in se uporablja v otroški posteljici za izboljšanje udobja med spanjem in preprečevanje hipotermije,

               —

               „spalna vreča za otroke“ je toplo podložena ali polnjena vreča dolžine telesa, v katero se položi otrok in ki je oblikovana za preprečevanje hipotermije in zadušitve med spanjem ali ležanjem v otroški posteljici.

         Člen 2
   Zahteve
   Posebne varnostne zahteve za proizvode iz člena 1, ki jih morajo v skladu s členom 4 Direktive 2001/95/ES izpolnjevati evropski standardi, so določeni v Prilogi k temu sklepu.
   Člen 3
   Začetek veljavnosti
   Ta sklep začne veljati dvajseti dan po objavi v Uradnem listu Evropske unije.

      V Bruslju, 2. julija 2010

            Za Komisijo

            Predsednik

         José Manuel BARROSO

      (1)  UL L 11, 15.1.2002, str. 4.

      (2)  http://ec.europa.eu/consumers/safety/projects/ongoing-projects_en.htm#project_results

      (3)  IDB podatki o vseh poškodbah, 2005–2007.

      (4)  „Nursery product-related injuries and deaths among children under the age of five“ (Poškodbe in smrti otrok do petega leta starosti zaradi proizvodov za nego otrok), v CPSC, februar 2009.

      (5)  http://www.securiteconso.org/article195.html

      (6)  http://www.cpsc.gov/cgi-bin/prod.aspx

      (7)  „Environment of infants during sleep and risk of sudden infant death“ (Okolje dojenčkov med spanjem in nenadna smrt dojenčka), British Medical Journal, 1996;
   „Changing concepts of SIDS: implications for infant sleeping environment and sleep position“ (Spreminjanje zamisli pri SIDS: posledice za okolje, v katerem spi novorojenčkek, in spalni položaj), American Academy of Paediatrics, marec 2000;
   „Sleep Environment and the risk of sudden Infant death in an urban population“ (Spalno okolje in tveganje nenadne smrti dojenčka pri mestni populaciji), American Academy of Paediatrics, maj 2003.
   http://www.hc-sc.gc.ca/cps-spc/legislation/pol/bumper-bordure-eng.php

      (8)  „Risk and preventive factors for cot death in The Netherlands, a low-incidence country“ (Dejavniki tveganja in preprečevanja smrti v otroški posteljici na Nizozemskem, državi z nizko incidenco), European Journal of Paediatrics, julij 1998.

      (9)  UL L 204, 21.7.1998, str. 37.

      PRILOGA

         POSEBNE VARNOSTNE ZAHTEVE ZA POSTELJNE VLOŽKE ZA OTROŠKE POSTELJICE

      TVEGANJA: Glavni tveganji pri tem proizvodu sta zagozditev in vnetljivost.

         Varnostne zahteve

      1.   Splošne varnostne zahteve

      Proizvodi ne smejo ogrožati varnosti ali zdravja otrok in negovalcev, kadar se uporabljajo v skladu s predvideno ali predvidljivo uporabo ob upoštevanju vedenja otrok. Upoštevati je treba sposobnosti uporabnikov in negovalcev, zlasti pri proizvodih, ki so zaradi svojih funkcij, mer in značilnosti namenjeni otrokom, mlajšim od 5 let. Oznake na proizvodih ali njihovi embalaži ter priložena navodila za uporabo morajo negovalce opozarjati na nevarnosti in tveganja, ki izhajajo iz uporabe proizvodov, ter na načine, kako se jim izogniti.
      2.   Posebne varnostne zahteve

         Kemijske zahteve

      Posteljni vložki za otroške posteljice morajo biti v skladu z ustrezno zakonodajo EU.

         Požarne in toplotne lastnosti

      Posteljni vložki za otroške posteljice ne smejo biti nevarni vnetljivi predmeti v otrokovem okolju. Zato morajo biti sestavljeni iz materialov, ki izpolnjujejo vsaj enega od naslednjih pogojev:

                  —

                  ne gorijo, če so neposredno izpostavljeni plamenu ali iskri,

                  —

                  če se vnamejo, gorijo počasi, ogenj pa se ne širi hitro.

            Poleg tega gorljivi materiali ne sproščajo strupenega dima med izgorevanjem.
      Uporaba kemičnih spojin, ki zavirajo gorenje, mora biti čim manjša. Če so uporabljene kemične spojine, ki zavirajo gorenje, potem njihova strupenost med uporabo in odstranjevanjem izrabljenih posteljnih vložkov ne sme ogrožati zdravja uporabnikov in negovalcev ter okolja.

         Fizikalne in mehanske lastnosti

         Nevarnost zagozditve zaradi lukenj in špranj

      Za preprečevanje zagozditve trupa, glave in vratu v posteljno dno posteljni vložek za otroško posteljico popolnoma prekriva posteljno dno in prenese obremenitve, ko otrok stoji na posteljnem vložku ali hodi v otroški posteljici.
      Otrok ne sme biti zmožen dvigniti delov zložljivega posteljnega vložka, kar bi mu omogočilo dostop do posteljnega dna in tako povečalo tveganje zagozditve.
      Proizvodi se morajo čim bolj oblikovati in proizvajati tako, da se prepreči zagozditev udov, stopal in dlani v prostorih med posteljnim vložkom in stranicami otroške posteljice.
      Za preprečevanje asfiksije otroka, čigar glava ali trup je zagozden med posteljnim vložkom in stranicami otroške posteljice, mora biti prostor med posteljnim vložkom in stranicami omejen, ob upoštevanju najmanj primernega položaja posteljnega vložka na posteljnem dnu.

         Nevarnost zapletanja

      Dolžina vrvi, trakov in delov, uporabljenih za zavezovanje, ter velikost zank mora biti omejena, da se prepreči tveganje zapletanja.

         Nevarnost zunanje zadušitve

      Posteljni vložki za otroške posteljice ne smejo vsebovati plastičnih odtisnjenih delov ali nalepk, ki jih otrok lahko odtrga, ali drugih nepremočljivih plasti posteljnega vložka, ki lahko hkrati pokrijejo usta in nos.
      Embalaža, v kateri so proizvodi, ne sme pomeniti tveganja zadušitve zaradi oviranja dihalne poti.
      Za preprečevanje tveganja zadušitve proizvod ne sme vsebovati mehkega polnjenja za posteljni vložek, ki bi se lahko oblikovalo tako, da bi se prilegalo na otrokov obraz, ali povzročilo udrtine, ki bi lahko ovirale dihalno pot.

         Nevarnost zadavljenja in notranje zadušitve

      Posteljni vložki za otroške posteljice ne smejo vsebovati ločenih ali majhnih delov, ki jih otrok lahko odtrga, da v celoti v usta in pogoltne.
      Posteljni vložki za otroške posteljice ne smejo vsebovati majhnih delov, ki jih otrok lahko odtrga in se lahko zagozdijo v žrelu ali ozadju ustne votline. Polnilni material ne sme biti dosegljiv, zlasti ne z odgriznjenjem, in mora prenesti obremenitve zaradi otrokove predvidljive uporabe ob upoštevanju možnosti, da vlakna uhajajo med šivi, in jakosti šivov.

         Nevarni robovi

      Posteljni vložki za otroške posteljice ne smejo imeti ostrih robov ali konic. Vzmeti ne smejo imeti nevarnih točk in ne smejo predreti površine posteljnega vložka.

         Strukturna celovitost

      Material posteljnega vložka mora imeti takšne fizične lastnosti, da posteljni vložek ne pomeni nevarnosti za zagozditev. Polnitev se ne sme trajno preoblikovati, tako da bi to povzročilo ohlapnejšo površino.

         Posebna opozorila za proizvod

      V opozorilih in navodilih za uporabo mora biti za negovalce navedena debelina posteljnega vložka, da se preprečijo padci iz otroške posteljice, in ustrezna velikost (dolžina in širina), da se tesno prilega otroški posteljici in se preprečuje zagozditev.
      Za preprečevanje zadušitve morajo navodila negovalce opozarjati na nevarnosti zaradi zlaganja dveh ali več posteljnih vložkov z namenom izboljšanja udobja otroka.
      Priložena morajo biti opozorila pred morebitnimi dejavnostmi, ki bi lahko povzročile ogenj (npr. kajenje v bližini posteljnega vložka).

         Higiena

      Posteljni vložki za otroške posteljice morajo biti oblikovani tako, da izpolnjujejo zahteve glede higiene in čistoče, da se prepreči tveganje okužbe.

         POSEBNE VARNOSTNE ZAHTEVE ZA ŠČITNIKE ZA OTROŠKE POSTELJICE

      TVEGANJA: Glavna tveganja pri tem proizvodu so strangulacija, notranja in zunanja zadušitev ter zadavljenje.

         Varnostne zahteve

      1.   Splošne varnostne zahteve

      Proizvodi ne smejo ogrožati varnosti ali zdravja otrok, kadar se uporabljajo v skladu s predvideno ali predvidljivo uporabo ob upoštevanju vedenja otrok.
      Upoštevati je treba sposobnosti uporabnikov in negovalcev, zlasti pri proizvodih, ki so zaradi svojih funkcij, mer in značilnosti namenjeni otrokom, starim od šest od 18 mesecev.
      Oznake na proizvodih ali njihovi embalaži ter priložena navodila za uporabo morajo negovalce opozarjati na posebne nevarnosti in tveganja za poškodbe, ki izhajajo iz uporabe proizvodov, ter na načine, kako se jim izogniti.
      2.   Posebne varnostne zahteve

         Kemijske zahteve

      Ščitniki za otroške posteljice morajo biti v skladu z ustrezno zakonodajo EU.

         Požarne in toplotne lastnosti

      Ščitniki za otroške posteljice ne smejo pomeniti tveganja vnetljivosti v otrokovem okolju. Sestavljeni morajo biti iz materialov, ki izpolnjujejo vsaj enega od naslednjih pogojev:

                  —

                  ne gorijo, če so neposredno izpostavljeni plamenu ali iskri,

                  —

                  če se vnamejo, gorijo počasi, ogenj pa se ne širi hitro.

            Poleg tega gorljivi materiali ne sproščajo strupenega dima med izgorevanjem.
      Uporaba kemičnih spojin, ki zavirajo gorenje, mora biti čim manjša. Če so uporabljene kemične spojine, ki zavirajo gorenje, njihova strupenost med uporabo in odstranjevanjem izrabljenih ščitnikov ne sme ogrožati zdravja uporabnikov in negovalcev ter okolja.

         Fizikalne in mehanske lastnosti

         Mikrobiološke nevarnosti

      Ščitniki za otroške posteljice ne smejo pomeniti mikrobiološke nevarnosti zaradi neustrezne higiene materiala živalskega porekla.

         Nevarnost zagozditve zaradi lukenj in špranj

      Ščitniki za otroške posteljice ne smejo pomeniti tveganja zagozditve glave ali vratu otroka v zankah, vrveh ali drugih pripomočkih za pritrditev. Šivi in okrasni deli na ščitniku se ne smejo zrahljati, ko so izpostavljeni mehanični obremenitvi zaradi otrokove predvidljive uporabe, in tako ne smejo pomeniti dodatnega tveganja za zagozditev udov, glave in prstov ali za dostopnost polnitve (glej nevarnosti zadavljenja).

         Nevarnost zapletanja

      Na ščitnikih za otroške posteljice ne sme biti vrvi ali zank, v katere bi se otrokov vrat lahko zapletel. Izogibati se je treba zankam, v katere bi se lahko ujeli otrokovi prsti na rokah ali nogah.

         Nevarnost zadavljenja in notranje zadušitve

      Ščitniki za otroške posteljice ne smejo vsebovati ločenih ali majhnih delov, ki jih otrok lahko odtrga, da v celoti v usta in pogoltne.
      Ščitniki za otroške posteljice ne smejo vsebovati majhnih delov, ki jih otrok lahko odtrga in se lahko zagozdijo v žrelu ali ozadju ustne votline. Polnilni material ne sme biti dosegljiv, zlasti ne z odgriznjenjem, in mora prenesti obremenitve zaradi otrokove predvidljive uporabe ob upoštevanju možnosti, da vlakna uhajajo med šivi, in jakosti šivov. Polnilni material ne sme vsebovati nobenih trdih ali ostrih nevarnih delov, kot so kovinski delci, žeblji, igle in trske.

         Nevarnost zunanje zadušitve

      Proizvod ne sme vsebovati plastičnih odtisnjenih delov ali nalepk, ki jih otrok lahko odtrga, ali drugih neprepustnih prevlek ščitnika za otroško posteljico, ki lahko hkrati pokrijejo usta in nos.
      Embalaža, v kateri so proizvodi, ne sme biti nevarna za zadušitev zaradi oviranja zunanje dihalne poti.
      Za preprečevanje zadušitve proizvod ne sme vsebovati mehkih materialov, ki bi se lahko oblikovali tako, da bi se prilegali na otrokov obraz, ali povzročili udrtine, ki bi lahko ovirale dihalno pot.

         Nevarni robovi

      Ščitniki za otroške posteljice ne smejo imeti ostrih robov in konic. Ne smejo vsebovati konic ali štrlečih delov na površini, ki bi lahko povzročili nevarnost vboda.

         Zaščitna funkcija

      Ščitniki za otroške posteljice se morajo oblikovati in proizvajati tako, tako da se prepreči prisotnost delov, ki bi jih otrok lahko uporabil za oporo nog in bi mu tako omogočili, da spleza na proizvod.

         Nevarnost zaradi kombinacije dveh ločenih delov

      Ščitniki za otroške posteljice ne smejo pomeniti dodatne nevarnosti za zagozditev ali asfiksijo, če otrok vstavi glavo med ščitnik in stranico otroške posteljice.

         Posebna opozorila za proizvod

      Navesti se morajo ustrezne informacije, kako pravilno namestiti ščitnik na stranico otroške posteljice. Opozorila morajo navajati, da je treba ščitnik namestiti pravilno na stranico otroške posteljice, tako da pripomoček za pritrditev ne vključuje vrvi in zank, v katere bi se lahko zapletla otrokova glava in vrat. Opozorila morajo negovalce obveščati o nevarnostih ščitnika za otroške posteljice, če niso združljivi (zaradi velikosti ali modela) z otroško posteljico, in na nevarnosti zaradi nepravilno pritrjenih ščitnikov na otroško posteljico.

         Higiena

      Ščitniki za otroške posteljice se morajo oblikovati in proizvajati tako, da se lahko brez težav in temeljito očistijo, da se prepreči tveganje okužbe. Proizvod mora izpolnjevati ta pogoj tudi po čiščenju v skladu z navodili proizvajalca in pri stiku z otrokom ne sme puščati madežev.

         POSEBNE VARNOSTNE ZAHTEVE ZA VISEČE POSTELJICE ZA DOJENČKE

      TVEGANJA: Glavna tveganja pri tem proizvodu so zagozditev, zadušitev ter poškodba zaradi strukturne neustreznosti in nestabilnosti.

         Varnostne zahteve

      1.   Splošne varnostne zahteve

      Proizvodi ne smejo ogrožati varnosti ali zdravja otrok, kadar se uporabljajo v skladu s predvideno ali predvidljivo uporabo ob upoštevanju vedenja otrok.
      Upoštevati je treba sposobnosti uporabnikov in negovalcev, zlasti pri proizvodih, ki so zaradi svojih funkcij, mer in značilnosti namenjeni otrokom, mlajšim od 12 mesecev.
      Oznake na proizvodih ali njihovi embalaži ter priložena navodila za uporabo morajo negovalce opozarjati na posebne nevarnosti in tveganja za poškodbe, ki izhajajo iz uporabe proizvodov, ter na načine, kako se jim izogniti.
      2.   Posebne varnostne zahteve

         Kemijske zahteve

      Viseče posteljice za dojenčke morajo biti v skladu z ustrezno zakonodajo EU.

         Požarne in toplotne lastnosti

      Viseče posteljice za dojenčke ne smejo pomeniti tveganja vnetljivosti v otrokovem okolju. Sestavljene morajo biti iz materialov, ki izpolnjujejo vsaj enega od naslednjih pogojev:

                  —

                  ne gorijo, če so neposredno izpostavljeni plamenu ali iskri,

                  —

                  če se vnamejo, gorijo počasi, ogenj pa se ne širi hitro,

                  —

                  če se vnamejo, gorijo počasi in ne povzročajo odpadnih produktov gorenja ali taljenja.

            Poleg tega gorljivi materiali ne sproščajo strupenega dima med izgorevanjem.
      Uporaba kemičnih spojin, ki zavirajo gorenje, mora biti čim manjša. Če so uporabljene kemične spojine, ki zavirajo gorenje, potem njihova strupenost med uporabo in odstranjevanjem izrabljenih visečih posteljic ne sme ogrožati zdravja uporabnikov in negovalcev ter okolja.

         Fizikalne in mehanske lastnosti

         Nevarnost zagozditve zaradi lukenj in špranj

      Viseče posteljice za dojenčke se morajo oblikovati in proizvajati tako, da se prepreči vsaka zagozditev otrokove glave, prstov, udov, dlani in stopal v različnih odprtinah.

         Nevarnost gibljivih delov

      Viseče posteljice za dojenčke se morajo oblikovati tako, da se prepreči udarec otroka v posteljici ob okvir ali drugo pohištvo v sobi zaradi stranskega gibanja.
      Viseče posteljice za dojenčke se morajo oblikovati tako, da omejujejo rotacijo postelje, ko se npr. postelja zavrti.
      Viseče posteljice za dojenčke ne smejo pomeniti nevarnosti (npr. zagozditve) za druge otroke (npr. brate in sestre), ki bi lahko prišli v stik s posteljo.

         Nevarnost padca

      Stojalo in posteljica morata biti dovolj stabilna, da preprečita, da bi se viseča posteljica nenamerno prevrnila, kar bi lahko povzročilo padec otroka. Posteljice za dojenčke morajo ostati stabilne, ko se otrok premika v posteljici ali ko se posteljica ziba po tirnici, ki jo dovoljuje priprava za visenje.
      Pripomoček za pritrditev se ne sme ločiti od podporne gredi ali podobnega pripomočka.
      Priprava za visenje, vključno s sestavnimi deli, mora prenesti gibanje otroka med uporabo.

         Nevarnost zapletanja

      V viseči posteljici za dojenčke ne sme biti vrvi ali trakov, v katere bi se lahko zapletel otrokov vrat. Vrvi in trakovi priprave za visenje in pripomočka za prilagoditev ne smejo dovoljevati, da bi se otrok v viseči posteljici zapletel vanje.

         Nevarnost zadavljenja in notranje zadušitve

      Viseče posteljice ne smejo vsebovati ločenih ali majhnih delov, ki jih otrok lahko odtrga, da v celoti v usta in pogoltne.
      Viseče posteljice ne smejo vsebovati majhnih delov, ki jih otrok lahko odtrga in se lahko zagozdijo v žrelu ali ozadju ustne votline. Polnilni material ne sme biti dosegljiv in mora prenesti obremenitve zaradi otrokove predvidljive uporabe (vključno z odgriznjenjem).

         Nevarnost zunanje zadušitve

      Proizvod ne sme vsebovati plastičnih odtisnjenih delov ali nalepk, ki jih otrok lahko odtrga, in drugih neprepustnih prevlek, ki lahko hkrati pokrijejo usta in nos.
      Embalaža, v kateri so proizvodi, ne sme biti nevarna za zadušitev zaradi oviranja zunanje dihalne poti. Za preprečevanje nevarnosti zadušitve proizvod ne sme vsebovati mehkih materialov, ki bi se lahko oblikovali tako, da bi se prilegali na otrokov obraz, ali povzročili udrtine, ki bi lahko ovirale dihalno pot.

         Nevarni robovi

      Viseče posteljice ne smejo imeti ostrih robov in konic. Dostopni robovi in koti morajo biti zaobljeni in posneti.
      Proizvod ne sme vsebovati štrlečih delov, na katere bi lahko otrok padel in se poškodoval.
      Ne sme vsebovati konic ali štrlečih delov na površini, ki bi lahko povzročili nevarnost vboda.

         Strukturna celovitost

      Spreminjanje priprave za visenje in drsenje pripomočka za prilagoditev sta omejena, da se preprečijo padci iz postelje ali udarci v posteljo.
      Šivi in okrasni deli na viseči posteljici za dojenčke se ne smejo zrahljati, ko so izpostavljeni mehanični obremenitvi zaradi otrokove predvidljive uporabe, in tako ne smejo pomeniti dodatnega tveganja za zagozditev udov, glave in prstov.
      Premikanje otrokove telesne teže ne sme ustvarjati lukenj ali spreminjati obstoječih lukenj, kar bi lahko povzročilo zagozditev prstov, dlani in stopal.
      Za preprečitev podrtja viseče posteljice za dojenčke in zloma sestavnih delov (stojala, pripomočka za pritrditev, pripomočka za visenje), ki bi najverjetneje povzročili telesne poškodbe, viseče posteljice morajo prenesti mehanične obremenitve, ki so jim izpostavljene pri uporabi med celotno življenjsko dobo proizvoda.

         Posebna opozorila za proizvod

      Opozorila in navodila za uporabo morajo negovalce opozarjati, da je za varno sestavo in prilagoditev posteljice potrebna spretnost. Opozorila morajo vključevati naslednja sporočila:

                  —

                  otrok se lahko poškoduje, če je tirnica nihanja pretirana (npr. otrok se lahko udari v okvir posteljice ali posteljica lahko udari v drugo pohištvo),

                  —

                  viseče posteljice so lahko nevarne za druge otroke,

                  —

                  drugi otroci lahko pomenijo dodatne nevarnosti (npr. tako, da se poskušajo nagniti čez posteljico),

                  —

                  viseče posteljice morajo stati na ravnih površinah,

                  —

                  uporaba visečih posteljic ponoči je odsvetovana,

                  —

                  viseče posteljice se ne smejo uporabljati, ko lahko otrok kleči ali sedi pokonci brez pomoči. Jasno je treba navesti starostno skupino, primerno za ta izdelek (do 12 mesecev).

         Higiena

      Viseče posteljice se morajo oblikovati in proizvajati tako, da se lahko brez težav in temeljito očistijo, da se prepreči tveganje okužbe.

         POSEBNE VARNOSTNE ZAHTEVE ZA PREŠITE ODEJE ZA OTROKE

      TVEGANJA: Glavni tveganji pri tem proizvodu sta zadušitev in hipertermija, pogosto povezani s sindromom nenadne smrti dojenčka.

         Varnostne zahteve

      1.   Splošne varnostne zahteve

      Proizvodi ne smejo ogrožati varnosti ali zdravja otrok, kadar se uporabljajo v skladu s predvideno ali predvidljivo uporabo ob upoštevanju vedenja otrok.
      Oznake na proizvodih ali njihovi embalaži ter priložena navodila za uporabo morajo negovalce opozarjati na posebne nevarnosti in tveganja za poškodbe, ki izhajajo iz uporabe proizvodov, ter na načine, kako se jim izogniti.
      2.   Posebne varnostne zahteve

         Kemijske zahteve

      Prešite odeje za otroke morajo biti v skladu z ustrezno zakonodajo EU.

         Požarne in toplotne lastnosti

      Prešite odeje za otroke ne smejo pomeniti tveganja vnetljivosti v otrokovem okolju.
      Sestavljene morajo biti iz materialov, ki izpolnjujejo vsaj enega od naslednjih pogojev:

                  —

                  ne gorijo, če so neposredno izpostavljeni plamenu ali iskri,

                  —

                  če se vnamejo, gorijo počasi, ogenj pa se ne širi hitro.

            Poleg tega gorljivi materiali ne sproščajo strupenega dima med izgorevanjem.
      Uporaba kemičnih spojin, ki zavirajo gorenje, mora biti čim manjša. Če so uporabljene kemične spojine, ki zavirajo gorenje, potem njihova strupenost med uporabo in odstranjevanjem izrabljenih prešitih odej ne sme ogrožati zdravja uporabnikov in negovalcev ter okolja.

         Nevarnost hipertermije

      Opozorila in navodila morajo negovalce opozarjati, da je temperatura v sobi, kjer se uporablja proizvod, pomembna za preprečevanje hipertermije.

         Fizikalne in mehanske lastnosti

         Mikrobiološke nevarnosti

      Prešite odeje za otroke ne smejo pomeniti mikrobiološke nevarnosti zaradi neustrezne higiene materiala živalskega porekla.

         Nevarnost zagozditve zaradi lukenj in špranj

      Šivi in okrasni deli na prešitih odejah se ne smejo zrahljati, ko so izpostavljeni mehanični obremenitvi zaradi otrokove predvidljive uporabe, in tako ne smejo pomeniti tveganja za zagozditev (zlasti prstov).

         Nevarnost zapletanja

      Na prešitih odejah za otroke ne sme biti vrvi ali zank, v katere bi se lahko zapletel otrokov vrat.

         Nevarnost zadavljenja in notranje zadušitve

      Prešite odeje za otroke ne smejo vsebovati ločenih ali majhnih delov, ki jih otrok lahko odtrga, da v celoti v usta in pogoltne. Prešite odeje za otroke ne smejo vsebovati majhnih delov, ki jih otrok lahko odtrga in se lahko zagozdijo v žrelu ali ozadju ustne votline. Polnilni material ne sme biti dosegljiv in ne sme vsebovati nobenih trdih ali ostrih nevarnih delov, kot so kovinski delci, žeblji, igle in trske. Polnilni material mora prenesti tudi obremenitve zaradi otrokove predvidljive uporabe (vključno z odgriznjenjem), ob upoštevanju možnosti, da vlakna uhajajo med šivi, in jakosti šivov.

         Nevarnost zunanje zadušitve

      Prešite odeje za otroke ne smejo vsebovati plastičnih odtisnjenih delov ali nalepk, ki jih otrok lahko odtrga, in drugih neprepustnih prevlek, ki lahko hkrati pokrijejo usta in nos.
      Embalaža, v kateri je proizvod, ne sme biti nevarna za zadušitev zaradi oviranja zunanje dihalne poti.
      Dojenček lahko še naprej diha in ima ustrezen pretok zraka, če prešita odeja prekrije njegovo glavo med spanjem.

         Posebna opozorila za proizvod

      Opozorila in navodila za uporabo morajo negovalce opozarjati na resno nevarnost zadušitve, če se prešite odeje uporabljajo pri otrocih, mlajših od štirih mesecev.
      Minimalna starost otroka, priporočljiva za uporabo, je 9 mesecev.
      Navesti se morajo tudi podatki o velikosti otroške posteljice, v kateri naj bi se uporabljala prešita odeja.
      Navesti se morajo tudi opozorila o sobni temperaturi (glej nevarnost hipertermije).

         Higiena

      Prešite odeje za otroke se morajo oblikovati in proizvajati tako, da se lahko brez težav in temeljito očistijo, da se prepreči nevarnost okužbe. Proizvod mora izpolnjevati ta pogoj tudi po čiščenju v skladu z navodili proizvajalca in pri stiku z otrokom ne sme puščati madežev.

         POSEBNE VARNOSTNE ZAHTEVE ZA SPALNE VREČE ZA OTROKE

      TVEGANJA: Glavno tveganje pri tem proizvodu je zadavljenje z majhnimi deli in zagozditev v vreči.

         Varnostne zahteve

      1.   Splošne varnostne zahteve

      Proizvodi ne smejo ogrožati varnosti ali zdravja otrok, kadar se uporabljajo v skladu s predvideno ali predvidljivo uporabo ob upoštevanju vedenja otrok.
      Oznake na proizvodih ali njihovi embalaži ter priložena navodila za uporabo morajo negovalce opozarjati na nevarnosti in tveganja za poškodbe, ki izhajajo iz uporabe proizvodov, ter na načine, kako se jim izogniti.
      2.   Posebne varnostne zahteve

         Kemijske zahteve

      Spalne vreče za otroke morajo biti v skladu z ustrezno zakonodajo EU.

         Požarne in toplotne lastnosti

      Spalne vreče za otroke ne smejo pomeniti tveganja vnetljivosti v otrokovem okolju.
      Sestavljene morajo biti iz materialov, ki izpolnjujejo vsaj enega od naslednjih pogojev:

                  —

                  ne gorijo, če so neposredno izpostavljeni plamenu ali iskri,

                  —

                  če se vnamejo, gorijo počasi, ogenj pa se ne širi hitro.

            Poleg tega gorljivi materiali ne sproščajo strupenega dima med izgorevanjem.
      Uporaba kemičnih spojin, ki zavirajo gorenje, mora biti čim manjša. Če so uporabljene kemične spojine, ki zavirajo gorenje, potem njihova strupenost med uporabo in odstranjevanjem izrabljenih vreč ne sme ogrožati zdravja uporabnikov in negovalcev ter okolja.

         Nevarnost hipertermije

      Opozorila in navodila morajo negovalce opozarjati, da je temperatura v sobi, kjer se uporablja proizvod, pomembna za preprečevanje hipertermije.

         Fizikalne in mehanske lastnosti

         Nevarnost zagozditve zaradi lukenj in špranj

      Šivi in okrasni deli na spalnih vrečah se ne smejo zrahljati, ko so izpostavljeni mehanični obremenitvi zaradi otrokove predvidljive uporabe, in tako ne smejo pomeniti tveganja za zagozditev (zlasti prstov). Odprtine za vrat in roke tudi morajo biti ustrezno velike, da se otrok ne pogrezne v vrečo.

         Strukturna celovitost

      Zapirala morajo preprečevati, da se otrok pogrezne v vrečo. Šivi in zapirala morajo ohraniti celovitost po čiščenju v skladu z navodili proizvajalca.

         Nevarnost zapletanja

      Na spalnih vrečah ne sme biti vrvi ali zank, v katere bi se lahko zapletel otrokov vrat.

         Nevarnost zadavljenja in notranje zadušitve

      Spalne vreče za otroke ne smejo vsebovati ločenih ali majhnih delov, ki jih otrok lahko odtrga, da v celoti v usta in pogoltne. Spalne vreče ne smejo vsebovati majhnih delov, ki jih otrok lahko odtrga in se lahko zagozdijo v žrelu ali ozadju ustne votline. Polnilni material ne sme biti dostopen in mora prenesti obremenitve zaradi otrokove predvidljive uporabe (vključno z odgriznjenjem), ob upoštevanju možnosti, da vlakna uhajajo med šivi, in jakosti šivov.

         Nevarnost zunanje zadušitve

      Spalne vreče za otroke ne smejo vsebovati plastičnih odtisnjenih delov ali nalepk, ki jih lahko otrok odtrga, in drugih neprepustnih prevlek ali tkanin, ki lahko hkrati pokrijejo usta in nos.
      Embalaža, v kateri je proizvod, ne sme biti nevarna za zadušitev zaradi oviranja zunanje dihalne poti.
      Dojenček lahko še naprej diha, če spalna vreča prekrije njegovo glavo med spanjem.

         Nevarni robovi

      Spalne vreče za otroke ne smejo imeti ostrih robov in konic.

         Posebna opozorila za proizvod

      Opozorila in navodila morajo negovalce obveščati o pomembnosti izbire spalne vreče, priporočljive za določeno starost in višino otroka.
      Navesti se morajo tudi opozorila o sobni temperaturi (glej nevarnost hipertermije).

         Higiena

      Spalne vreče za otroke se morajo oblikovati in proizvajati tako, da se lahko brez težav in temeljito očistijo, da se prepreči tveganje okužbe. Proizvod mora izpolnjevati ta pogoj tudi po čiščenju v skladu z navodili proizvajalca in pri stiku z otrokom ne sme puščati madežev.